الإدعاء
- بوست منتشر بشكل كبير جدًا، ومعاه صورة، بيقول: "توفيت منذ قليل الممرضه نيره محمد نعمان بعد صراع مع فيروس كورونا اللعين.. الجدير بالذكر ان نيره كانت سبب بعد ربنا سبحانه وتعالى في شفاء اكتر من 500 مريض.. ياريت ندعيلها كلنا".
– الكلام ده غير صحيح. والصورة المنشورة مع البوست هي صورة الممثلة الأسبانية “Alba González Villa” اللي اشتهرت بدور نيروبي في مسلسل “لا كاسا دي بابيل”.✅ ✅ 
– مفيش ممرضة اتوفت بالاسم ده، لكن في ممرضات وممرضين بيتوفوا بسبب فيروس كورونا المستجد (كوفيد – 19)، زي الممرضة سهام محمد عبده اللي بتشتغل في مركز الكلى والمسالك البولية التابع لجامعة المنصورة، واللي اتوفت من يومين متأثرة بإصاباتها بالفيروس، وزي الممرض السيد محمد المحسناوي، اللي اتوفى من يومين متاُثرًا بإصابته بالفيروس خلال عمله في مستشفى النجيلة المركزي بمرسى مطروح.